JUDEŢUL HUNEDOARA

MUNICIPIULUI PETROȘANI
Anexa 3 la HCL nr.466/2024

CONTRACT PENTRU CONSTITUIREA DREPTULUI DE SERVITUTE DE TRECERE
AUTO ȘI PIETONAL

Nr. 
/
2024
PĂRŢILE CONTRACTANTE

MUNICIPIUL PETROŞANI, adresa sediu: județul Hunedoara, municipiul Petroșani, strada                           1 Decembrie 1918 nr.93, cod poștal 332019, telefon +40 254.541220,  fax: +40 254.545903, e-mail: primarie@primariapetrosani.ro, cod fiscal 4468943, cont RO68TREZ36821A300530XXXX deschis la Trezoreria Petroșani, reprezentat prin Domnul Florin-Tiberiu IACOB-RIDZI, având funcția de PRIMAR,  în calitate de PROPRIETAR

şi
Kadar Adrian-Raul și Kadar Mihaela, identificati cu CI seria____, nr.________, respectiv CI seria____, nr.________, cu domiciliul în ___________________, str. _____________, nr.____, jud. ______, în calitate de BENEFICIARI ,
Cele două părți contractante consimt constituirea unui drept de servitute de trecere în temeiul HCL nr._____/2024, cu respectarea următoarelor clauze:


OBIECTUL CONTRACTULUI

Art.1. (1) Obiectul contractului îl reprezintă constituirea de către Proprietar a unui drept de servitute de trecere auto și pietonală în sarcina imobilului în suprafața de 105 mp, identificat în Cartea Funciară nr.67672 Petroşani, nr.cad. 67672, proprietatea privată a municipiului Petroşani, situat în strada Universitatii f.n. în favoarea imobilului înscris în CF nr.66833 Petroșani, nr.cad. 66833, proprietatea domnilor Kadar Adrian-Raul și Kadar Mihaela, în vederea asigurarii accesului la drumul public.

Ca urmare a prezentului contract terenul proprietarului constituie fond aservit, iar terenul proprietatea Beneficiarului constituie fond dominant.

DURATA CONTRACTULUI
Art.2. (1) Durata constituirii dreptului de servitute este de 10 ani, cu posibilitatea prelungirii pentru o perioadă cel mult egală cu durata sa inițială, putându-se aplica prelungiri succesive.

Prelungirea termenului se va face prin act adițional încheiat între părți, cu condiția prezentării unui raport de evaluare actualizat, la data solicitării prelungirii.

Prezentul contract poate înceta înainte de termen în condițiile prevăzute la art.6. din contract.
PREȚUL

Art.3. (1) Prețul servituții este în cuantum de 2,05 lei/mp/an, respectiv 215,25 lei/an și reprezintă valoarea despăgubirii pentru folosința suprafaței de 105 mp.

Prețul se va indexa de drept anual, cu indicele de inflație comunicat de către Institutul Național de Statistică, începând cu anul următor aprobării.

Plata se va face anual, până la data de 31 martie a fiecărui an pentru anul în curs, în baza facturii emise până cel târziu la 31 martie, de către Serviciul impozite și taxe locale Petroșani.

Pentru convențiile încheiate după 31 martie, plata se face la data semnării contractului pentru întregul an în curs.

Plata se va face fie în numerar la Serviciul impozite și taxe locale Petroșani sau prin ordin de plată în contul proprietarului RO68TREZ36821A300530XXXX deschis la Trezoreria Petroșani, Cod fiscal 4468943.

OBLIGAŢIILE PĂRŢILOR
Art.4. Proprietarul se obligă:
să acorde, cu titlu oneros, dreptul de servitute de trecere auto și pietonal pentru terenul în suprafață de 105 mp prevăzut la art. 1.

Să controleze modul cum este folosită de către beneficiar suprafața de teren ce face obiectul contractului și să ia măsurile ce se impun în vederea unei bune întrețineri și folosiri potrivit destinației.
Să asigure folosința obiectului servituții pe toată durata convenției, garantând beneficiarul contra tulburării folosirii obiectului convenției.
Art.5. Beneficiarul se obligă:

să folosească bunul potrivit destinaţiei menţionate la art. 1 din prezentul contract;
să solicite şi să obţină toate autorizaţiile şi avizele necesare pentru realizarea căilor de acces pe cheltuiala proprie;

să adopte soluţii tehnice cât mai eficiente, fără afectarea circulaţiei publice, cu respectarea reglementărilor tehnice aplicabile și a condiţiilor tehnice standardizate în vigoare pentru realizarea lucrărilor;

să realizeze toate lucrările necesare amenajării, întreținerii și conservării servituții;

să respecte condiţiile stabilite în contract;

să întreţină bunul ca un bun gospodar şi ca pe un bun al său şi să nu transmită către terţi drepturile pe care le are în urma acestui contract;

să predea proprietarului bunul în aceleaşi condiţii în care i-a fost încredinţat fără a avea vreo pretenţie materială sau de alt gen asupra îmbunătăţirilor ce eventual le va aduce în perioada derulării contractului;

să execute lucrările fără depozitarea materialelor pe domeniul public.

să efectueze pe cheltuiala sa demersurile pentru înscrierea dreptului de servitute în Cartea Funciară.
să nu agraveze situația fondului aservit și să nu producă prejudicii proprietarului fondului aservit prin exercitarea servituții.

să achite despăgubirea pentru acordarea dreptului de servitute de trecere auto și pietonal, în cuantumul și condițiile stabilite prin prezentul contract.
ÎNCETAREA CONTRACTULUI


Art.6. Prezentul contract încetează:

prin consolidare, atunci când ambele fonduri ajung să aibă acelaşi proprietar;

prin renunţarea proprietarului fondului dominant;

prin ajungere la termen;

în cazul în care beneficiarul foloseşte bunul, obiect al prezentului contract, în alt scop decât cel prevăzut la art.1 din contract;

prin restituirea de către beneficiar a bunului care face obiectul contractului;

în cazul imposibilității definitive de exercitare;

pentru neuzul timp de 10 ani;

în cazul dispariţiei oricărei utilităţi a acesteia;

în momentul în care fondul dominant dobândește un alt acces la calea publică;

în situația în care terenul nu este întreținut;

în situația în care terenul va fi afectat de proiecte de interes public;

prin înţelegerea părţilor;

prin reziliere, la inițiativa părţii interesate, în cazul nerespectării obligaţiilor de către cealaltă parte semnatară, în baza unei notificări prealabile;

RĂSPUNDEREA PĂRŢILOR 


Art.7. Pentru neexecutarea obligaţiilor asumate prin prezenta convenţie sau executarea necorespunzătoare a acestor obligaţii, partea în culpă datorează celeilalte părţi majorări de întârziere prevăzute în convenţie, precum şi despăgubiri, în vederea reparării prejudiciului cauzat. 
 
Art.8. Forţa majoră, aşa cum este definită de lege, apără de răspundere partea care o invocă în condiţiile notificării în termen de 5 zile de la apariţie. 

LITIGII


Art.9. Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.


Art.10. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

CLAUZE FINALE
Art.11. Cu urmărirea prezentului contract se însărcinează Direcția de urbanism și Direcția economică, prin Serviciul impozite și taxe locale.

Art.12. Prezentul contract se modifică numai prin act adiţional semnat de părţile contractante. 

Art.13. Prezentul contract a fost încheiat în număr de 2 (două) exemplare, câte unul pentru fiecare parte.

PROPRIETAR                                   BENEFICIARI

MUNICIPIUL PETROŞANI                        Kadar Adrian-Raul 















   Kadar Mihaela

PREȘEDINTE DE ȘEDINȚĂ                           CONTRASEMNEAZĂ

   MARIANA GHIOC                                SECRETAR GENERAL

                                                     OANA-MARIA PARIS

